तत्कालीन यूरोप की कला में प्रायः मूल विषय को उभारने के लिए , पृष्टभूमि की तुलना में केन्रीय चरित्र पर ज्यादा बारीकी से काम करने का रिवाज़ था । इससे स्वाभाविक रूप से केंद्रीय चरित्र अलग से नज़र आता हैं । इस चित्र में गुस्ताव कोरबे ने जिस बारीकी से आकाश के टुकड़े को बनाया हैं , उसी बारीकी से लड़के की फटी कमीज़ से झाँकते उसके पीठ के हिस्से को भी दिखाया है । बूढ़े मज़दूर से कुछ दूरी पर जमीन पर रखे उनके भोजन के डब्बे को भी चित्रकार ने समान महत्व का मान कर चित्रण किया हैं , क्योंकि गुस्ताव कोरबे के लिए चित्र में सभी अवयवों की अपनी अहमियत है , जो एक दूसरे के साथ जुड़कर ही पूरे चित्र को सार्थक बनाते हैं।